PATVIRTINTA:

Jaunimo reikalų departamento prie Socialinės apsaugos ir darbo ministerijos direktoriaus 2021-10-29 įsakymu Nr. 2V-238(1.4).

**Tvarka dėl „Erasmus+“ jaunimo srities strateginių partnerysčių, bendradarbiavimo partnerysčių ir nedidelio masto partnerysčių projektų veiklų organizavimo ir išlaidų finansavimo laikotarpiu,**

**kai yra taikomi oficialūs apribojimai dėl koronaviruso paplitimo**

1. **Bendrosios nuostatos**
2. „Tvarka dėl „Erasmus+“ jaunimo srities strateginių partnerysčių, bendradarbiavimo partnerysčių ir nedidelio masto partnerysčių projektų veiklų organizavimo ir išlaidų finansavimo laikotarpiu, kai yra taikomi oficialūs apribojimai dėl koronaviruso paplitimo“ (toliau – Tvarka) nustato tvarką, kaip:
	1. Turi būti organizuojamos „Erasmus+“ jaunimo srities finansuojamos strateginių partnerysčių, bendradarbiavimo partnerysčių ir nedidelio masto partnerysčių projektų veiklos laikotarpiu, kai veiklų organizavimui ir kelionėms yra taikomi oficialūs apribojimai dėl koronaviruso (COVID-19) paplitimo.
	2. Finansuojamos „Erasmus+“ jaunimo srities strateginių partnerysčių, bendradarbiavimo partnerysčių ir nedidelio masto partnerysčių projektų išlaidos, kai dėl taikomų koronaviruso (COVID-19) oficialių apribojimų veiklos organizuojamos nuotoliniu, mišriu ar įprastu būdu, yra atšaukiamos ar nukeliamos.
3. Tvarkos nuostatų taikymas:
	1. Tvarka taikoma nuo 2020 m. sausio 30 d., kai yra taikomi oficialūs apribojimai veiklų organizavimui ir kelionėms dėl koronaviruso (COVID-19) paplitimo.
	2. Tvarka taikoma iki kol bus panaikinti oficialūs apribojimai veiklų organizavimui ir kelionėms dėl koronaviruso (COVID-19) paplitimo ir apie tai oficialiai praneš Jaunimo reikalų departamentas prie Socialinės apsaugos ir darbo ministerijos (toliau – Departamentas) tinklalapyje ir informuos projektų vykdytojus el. paštu.
	3. Tvarka taikoma „Erasmus+“ jaunimo srities strateginių partnerysčių, bendradarbiavimo partnerysčių ir nedidelio masto partnerysčių projektų, finansuotų 2018-2021 metais, veikloms, kurios vykdomos ne anksčiau nei 2020 m. sausio 30 d.
4. Oficialiais apribojimais laikomi Lietuvos Respublikos Vyriausybės paskelbti nutarimai ir rekomendacijos dėl veiklų organizavimo Lietuvoje, kelionių iš ir į Lietuvą. Oficialiais taip pat laikomi projekto partnerio šalies, atvykstančio dalyvio šalies kompetentingų institucijų sprendimai ir rekomendacijos dėl veiklų neorganizavimo toje šalyje ar nekeliavimo iš ir į jų šalį.
5. **Veiklų organizavimas**
6. Kai yra taikomi oficialūs apribojimai veiklų organizavimui ir kelionėms dėl koronaviruso (COVID-19) paplitimo, įsivertinus situaciją, oficialias rekomendacijas ir dalyvių saugumo užtikrinimo galimybes, strateginių partnerysčių, bendradarbiavimo partnerysčių ir nedidelio masto partnerysčių veiklas įgyvendinančios organizacijos ir dalyviai:
	1. Tarptautinius projekto susitikimus gali organizuoti nuotoliniu būdu, gali atšaukti ar nukelti jų įgyvendinimą laikotarpiui, kai nebus taikomi oficialūs apribojimai.
	2. Intelektinius produktus gali kurti nuotoliniu būdu ar nukelti jų kūrimą laikotarpiui, kai nebus taikomi oficialūs apribojimai.
	3. Sklaidos renginius gali organizuoti nuotoliniu būdu ar įprastiniu būdu, laikantis oficialių kompetentingų institucijų sprendimų ir (ar) rekomendacijų. Taip pat gali sklaidos veiklas atšaukti ar nukelti laikotarpiui, kai nebus taikomi oficialūs apribojimai.
	4. Tarptautines mokymo(si) veiklas gali:
		1. organizuoti nuotoliniu būdu (virtualus mobilumas), jei taikomi oficialūs apribojimai dėl koronaviruso;
		2. jei įmanoma, veiklą organizuoti mišriu būdu (mišrus mobilumas) - fizinį mobilumą derinant su virtualiu mobilumu; virtualus mobilumas gali būti organizuojamas tik tuo metu, kai taikomi oficialūs apribojimai dėl koronaviruso; veikla organizuojama įprastu būdu (fizinis mobilumas) turi atitikti programos vadove numatytą minimalią trukmę; bendra fizinio ir virtualaus mobilumo trukmė negali viršyti programos vadove numatytos maksimalios veiklos trukmės; tarp virtualaus ir fizinio mobilumo gali būti laikotarpis, kuomet nevykdoma veikla, tačiau virtualus ir fizinis mobilumas turi būti įgyvendinti projekto laikotarpiu;
		3. gali atšaukti ar nukelti jų įgyvendinimą laikotarpiui, kai nebus taikomi oficialūs apribojimai.
	5. Departamentas nerekomenduoja tarptautinių projekto susitikimų ir tarptautinių mokymo(si) veiklų organizuoti įprastu būdu (fizinis mobilumas). Tačiau jei organizacijos ir dalyviai, įsivertinę situaciją ir objektyvias sąlygas priima sprendimą šias veiklas organizuoti įprastu būdu, tai nėra draudžiama ir išlaidos gali būti dengiamos „Erasmus+“ finansuoto projekto lėšomis, jei laikomasi visų šių sąlygų:
		1. nėra oficialių apribojimų dėl koronaviruso paplitimo dalyviams neišvykti iš jų šalies, nevykti į veiklos šalį;
		2. į veiklą atvykusiems dalyviams nėra privaloma saviizoliacija;
		3. įgyvendinant veiklą, bus laikomasi visų oficialių kompetentingų institucijų sprendimų ir (ar) rekomendacijų taikomų veiklos organizavimui;
		4. organizacijos ir dalyviai prisiima finansinę atsakomybę, kad padengs išlaidas savo lėšomis, jei veikla neįvyks ar dalyviai į ją neatvyks dėl kitų aplinkybių, kurios nepriskiriamos prie *force majeure* aplinkybių. *Force majeure* aplinkybes atitiktų naujai paskelbti oficialūs apribojimai, dalyvio liga ar kitos nuo dalyvių ir organizacijų veiksmų nepriklausančios aplinkybės, kurias galima pagrįsti oficialiais dokumentais.
7. Nusprendus nukelti projekto veiklas (bet įgyvendinti jas iki projekto pabaigos datos), turi informuoti apie tai Departamentą. Nusprendus veiklas nukelti ilgesniam laikotarpiui, reikia pateikti oficialų prašymą pratęsti projektą ir pasirašyti sutarties pakeitimą.
8. Nusprendus tarptautinį projekto susitikimą, sklaidos renginį ar tarptautines mokymo(si) veiklas organizuoti nuotoliniu būdu (virtualus mobilumas, mišrus mobilumas), organizacija turi iš anksto informuoti apie tai Departamentą ir pasirašyti sutarties priedą dėl taikomų papildomų finansinių ir sutarčių taisyklių, taikomų projektams, pagal kuriuos dėl COVID-19 organizuojama virtuali veikla (jei dar nepasirašytas).
9. Nusprendus veiklas atšaukti, turi informuoti apie tai Departamentą.
10. Nusprendus veiklas organizuoti pagal Tvarkos 4 punkto e. papunktį, organizacija iš anksto turi informuoti apie tai Departamentą.
11. **Išlaidų finansavimas**
12. Kai strateginių partnerysčių, bendradarbiavimo partnerysčių ir nedidelio masto partnerysčių projektų veiklos organizuojamos, atšaukiamos ar nukeliamos, atitinkant Tvarkos 4 punkte apibrėžtas nuostatas, veiklų metu patirtos išlaidos, taip pat išlaidos patirtos atšaukus ar nukėlus veiklas, pripažinus *force majeure* aplinkybes, finansuojamos projekto lėšomis fiksuotų normų1 ir faktinių (realių) išlaidų1 pagrindu, kaip nurodyta lentelėje „Išlaidų finansavimas pagal atvejus ir biudžeto kategorijas“. Tačiau bendra projektui skirta dotacijos suma negali didėti.
13. Kai strateginių partnerysčių, bendradarbiavimo partnerysčių ir nedidelio masto partnerysčių projektų veiklos organizuojamos nuotoliniu būdu, atitinkant Tvarkos 4 punkte apibrėžtas nuostatas, organizacijoms leidžiama:
	1. perkelti iki 60% lėšų, skirtų kiekvienai iš šių kategorijų: tarptautiniams susitikimams, sklaidos renginiams, tarptautinėms mokymo(si) veikloms ir išimtinėms išlaidoms, skiriant tas lėšas bet kuriai kitai biudžeto kategorijai, išskyrus biudžeto kategorijas „Projekto valdymas ir įgyvendinimas“ ir „Išimtinės išlaidos“ (2021 m. finansuotiems projektams 60% nurodytų lėšų gali būti perkelta į tą eilutę, pagal kurią organizuojamos virtualios veiklos);
	2. perkelti iki 10% lėšų, skirtų biudžeto kategorijoms finansuojamoms fiksuotų normų1 pagrindu, skiriant tas lėšas biudžeto kategorijai „Išimtinės išlaidos“, net jei šiai eilutei nebuvo skirta lėšų, skiriant jas išimtinėms išlaidoms, kad pasidengti dėl COVID-19 nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas, net jei šios kategorijos išlaidoms nebuvo numatyta lėšų.
14. Kai strateginių partnerysčių, bendradarbiavimo partnerysčių ir nedidelio masto partnerysčių veiklos organizuojamos, atšaukiamos ar nukeliamos, atitinkant Tvarkos 4 punkte apibrėžtas nuostatas, organizacijos galutinėje projekto ataskaitoje (biudžeto ir aprašomojoje dalyje) turi:
	1. nurodyti ir pagrįsti *force majeure* atvejį, naudojant raktažodį „COVID“;
	2. nurodyti, kokie oficialūs apribojimai buvo taikomi veiklos laikotarpiu, dėl kurių veiklos buvo vykdomos kitu būdu nei buvo planuota paraiškoje, nurodyti atitinkamas veiklas ir įgyvendintus pakeitimus;
	3. deklaruoti išlaidas ir pridėti lentelėje „Išlaidų finansavimas pagal atvejus ir biudžeto kategorijas“ nurodytus dokumentus.

**Išlaidų finansavimas pagal atvejus ir biudžeto kategorijas**

**1 lentelė**

| **Finansavimas /Atvejai** | **VEIKLA ORGANIZUOJAMA nuotoliniu būdu**  | **VEIKLA BUVO ATŠAUKTA****(iki veiklos pradžios)** | **VEIKLA BUVO NUKELTA****(iki veiklos pradžios)** |
| --- | --- | --- | --- |
| Atvejų pavyzdžiai | Dėl koronaviruso taikomų apribojimų veiklų organizavimui, organizacija nusprendė sklaidos renginį organizuoti 2020 m. balandžio 17 d. nuotoliniu būdu. | 2020 m. kovo 23-25 d. Kaune turėjo būti organizuojamas tarptautinis projekto susitikimas. Dalyviai buvo nusipirkę kelionės bilietus, dalyviams buvo užsakytas apgyvendinimas ir maitinimas susitikimo metu, tačiau dėl Lietuvoje nustatyto karantino susitikimas buvo atšauktas. | 2020 m. balandžio 1-10 d. Varšuvoje turėjo būti organizuojama tarptautinė mokymosi veikla. Dalyviai buvo nusipirkę kelionės bilietus, organizacija dalyviams užsakė apgyvendinimą ir maitinimą veiklos metu, tačiau dėl nustatyto karantino veikla negalėjo būti organizuojama numatytu laiku, veiklą įgyvendinančios organizacijos nutarė šią veiklą įgyvendinti vėliau. |
| **Projekto valdymas ir įgyvendinimas** | Fiksuotos normos1 skiriamos už tuos mėnesius, kai organizacijos vykdė veiklą. Pratęsus projektą, projekto valdymui ir įgyvendinimui skiriama suma negali būti didinama, t. y. fiksuotos normos1 skiriamos už tokį patį laikotarpį kaip buvo numatyta pradinėje dotacijos sutartyje (paraiškoje).Teikiant ataskaitą, išlaidų dokumentų pridėti nereikia. | Fiksuotos normos1 skiriamos už tuos mėnesius, kai organizacijos vykdė veiklą. Jei veiklos buvo atšauktos ar nukeltos, fiksuotos normos1 už laikotarpį, kai nebuvo vykdoma veikla, nėra skiriamos. Pratęsus projektą, projekto valdymui ir įgyvendinimui skiriama suma negali būti didinama, t. y. fiksuotos normos1 skiriamos už tokį patį laikotarpį kaip buvo numatyta pradinėje dotacijos sutartyje.Teikiant ataskaitą, išlaidų dokumentų pridėti nereikia. |
| **Tarptautiniai projekto susitikimai** | *Fiksuotos normos1 neskiriamos.* Išlaidos dengiamos iš projekto valdymo ir įgyvendinimo išlaidų eilutės.Prie ataskaitos turi būti pridėtas dalyvių sąrašas (sudarytas registracijos metu, tačiau pašalinus nedalyvavusius asmenis; be dalyvių parašų, tačiau patvirtintas organizacijos teisinio atstovo parašu, nurodant veiklos pavadinimą ir datas) ir nuotoliniu būdu vykusios veiklos ekrano nuotraukos, kuriose matytųsi vykstanti veikla (pavadinimas, turinys ir pan.), dalyviai ir jų skaičius. Išlaidų dokumentų teikiant ataskaitą pridėti nereikia. | Jei veiklos atšaukimo ar nukėlimo atveju organizacija kreipėsi į paslaugų/prekių tiekėją dėl veiklai užsakytų paslaugų/prekių atšaukimo (pvz., kelionės bilietų, apgyvendinimo), tačiau gavo neigiamą atsakymą ir turėjo apmokėti su veikla tiesiogiai susijusias išlaidas, *gali būti skiriama dalis fiksuotų normų1* (priklausomai nuo patirtų išlaidų gali būti skiriamos fiksuotos normos1 už tam tikrą dalyvių skaičių). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma, pridėti susirašinėjimai su tiekėjais. |
| **Intelektiniai produktai** (2018 – 2020 m. finansuotiems projektams)Projekto rezultatai (2021 m. finansuotiems projektams) | Gali būti kuriami nuotoliniu būdu.Fiksuotos normos1 skiriamos už tą laikotarpį, kai buvo kuriami intelektiniai produktai/ projekto rezultatai. Prieš pateikiant ataskaitą, intelektinius produktus/ projekto rezultatus reikia įkelti į rezultatų platformą.Teikiant ataskaitą, išlaidų dokumentų pridėti nereikia.Ataskaitos tikrinimo metu, jei intelektiniai produktai/ projekto rezultatai buvo nepabaigti kurti ar jų kokybė prasta, gali būti nuspręsta neskirti fiksuotų normų1 ar skirti tik dalį fiksuotų normų1, kaip nurodyta aukščiau. | Fiksuotos normos1 neskiriamos, jei intelektiniai produktai/ projekto rezultatai nebuvo sukurti.  | Fiksuotos normos1 skiriamos už tą laikotarpį, kai buvo kuriami intelektiniai produktai/ projekto rezultatai. Prieš pateikiant ataskaitą, intelektinius produktus/ projekto rezultatus reikia įkelti į rezultatų platformą.Teikiant ataskaitą, išlaidų dokumentų pridėti nereikia.Ataskaitos tikrinimo metu, jei intelektiniai produktai/ projekto rezultatai buvo nepabaigti kurti ar jų kokybė prasta, gali būti nuspręsta neskirti fiksuotų normų1 ar skirti tik dalį fiksuotų normų1, kaip nurodyta aukščiau. |
| **Sklaidos renginiai**  | Veiklas organizuojant nuotoliniu būdu, 2018-2020 m. finansuotiems projektams skiriama:* *15% fiksuotos normos1, skiriamos vietiniams dalyviams,*
* *ne daugiau kaip 5000 eurų projektui*

Veiklas organizuojant nuotoliniu būdu, 2021 m. finansuotiems projektams skiriama:* *fiksuotos normos1 virtualaus renginio dalyviams;*
* *ne daugiau kaip 5000 eurų projektui už virtualius sklaidos renginius*

Fiksuota norma1 skiriama tik dalyviams, kurie nepriklauso dotacijų gavėjams ir asocijuotiems partneriams.Teikiant ataskaitą reikia pridėti:* dalyvių sąrašą (sudarytas registracijos metu, tačiau pašalinus nedalyvavusius asmenis; be dalyvių parašų, patvirtintas organizacijos teisinio atstovo parašu, nurodant veiklos pavadinimą ir datas, dalyvių vardus ir pavardes, siunčiančios organizacijos pavadinimą ir adresą);
* nuotoliniu būdu vykusios veiklos ekrano nuotraukas, kuriose matytųsi vykstanti veikla (pavadinimas, turinys ir pan.), dalyviai ir jų skaičius, data;
* renginio darbotvarkę ir informacinę medžiagą, kuri buvo pristatoma ir platinama renginio metu.

Teikiant ataskaitą, išlaidų dokumentų pridėti nereikia. | Jei veiklos atšaukimo ar nukėlimo atveju organizacija kreipėsi į paslaugų/prekių tiekėją dėl veiklai užsakytų paslaugų/prekių atšaukimo (pvz., konferencijų salės nuomos, dalyvių apgyvendinimo ir maitinimo), tačiau gavo neigiamą atsakymą ir turėjo apmokėti su veikla tiesiogiai susijusias išlaidas, *gali būti skiriama dalis fiksuotų normų1*(priklausomai nuo patirtų išlaidų gali būti skiriamos fiksuotos normos1 už tam tikrą dalyvių skaičių). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma, pridėti susirašinėjimai su tiekėjais. |
| **Tarptautinės mokymo(si) veiklos**  | *Fiksuotos normos1 kelionei neskiriamos.* *Pragyvenimo išlaidoms skiriama 15% fiksuotos normos1.* Ataskaitoje turi būti deklaruota išlaidų suma lygi dalyvių skaičiui padaugintam iš veiklos trukmės ir 15% pragyvenimo išlaidų fiksuotos normos1.Teikiant ataskaitą reikia pridėti:* dalyvių sąrašą (sudarytas registracijos metu, tačiau pašalinus nedalyvavusius asmenis; be dalyvių parašų, patvirtintas organizacijos teisinio atstovo parašu, nurodant veiklos pavadinimą ir datas);
* nuotoliniu būdu vykusios veiklos ekrano nuotraukas, kuriose matytųsi vykstanti veikla (pavadinimas, turinys ir pan.), dalyviai ir jų skaičius, data.

Teikiant ataskaitą, išlaidų dokumentų pridėti nereikia. | Jei dalyviai buvo nusipirkę kelionės bilietus veiklai, kuri buvo atšaukta ar nukelta, dalyviams *gali būti skiriama kelionės fiksuota norma1 su sąlyga*, kad bilietus pirkę dalyviai/organizacijos kreipėsi į bilietą pardavusią kompaniją dėl išlaidų kompensavimo ir gavo neigiamą atsakymą. Tokiu atveju prie ataskaitos reikia pridėti susirašinėjimus su kompanija ir išlaidas įrodančius dokumentus (bilietus, sąskaitas).Jei veiklos atšaukimo ar nukėlimo atveju organizacija kreipėsi į paslaugų/prekių tiekėją dėl veiklai užsakytų paslaugų/prekių atšaukimo, tačiau gavo neigiamą atsakymą ir turėjo apmokėti su veikla tiesiogiai susijusias išlaidas (pvz., atšaukus veiklos dalyvių apgyvendinimą ir maitinimą viešbutyje, organizacija pagal sutartį vis tiek turėjo sumokėti už 2 dienų kambarių rezervaciją), *gali būti skiriama dalis pragyvenimo fiksuotų normų1* (priklausomai nuo patirtų išlaidų gali būti skiriamos fiksuotos normos1 už tam tikrą laikotarpį ar dalyvių skaičių). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma, pridėti susirašinėjimai su tiekėju. |
| **Dalyvių su specialiaisiais poreikiais išlaidos** (2018-2020 m. finansuotiems projektams).**Įtraukties stiprinimo išlaidos** (2021 m. finansuotiems projektams) | Organizacijos ataskaitos teikimo metu gali prašyti padengti didesnes nei dotacijos sutartyje numatytas dalyvių su specialiaisiais poreikiais išlaidas (2018-2020 m. finansuotiems projektams) ar įtraukties stiprinimo išlaidas (2021 m. finansuotiems projektams). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% realių išlaidų). |
| **Išimtinės išlaidos** | Organizacijos gali perkelti iki 10% lėšų, skirtų biudžeto kategorijoms finansuojamoms fiksuotų normų1 pagrindu, į išimtinių išlaidų eilutę, kad pasidengti nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas (pvz., veiklos laikotarpiui įsigyti specialią virtualių susitikimų programą). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išimtinės išlaidos dengiamos faktinių išlaidų pagrindu (75% realių išlaidų). | Organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (75% realių išlaidų; 80% brangių kelionių2). |

**2 lentelė**

| **Finansavimas /Atvejai** | **VEIKLA ORGANIZUOJAMA MIŠRIU būdu (taikoma tik tarptautinėms mokymo(si) veikloms)**  | **VEIKLA ORGANIZUOJAMA ĮPRASTU BŪDU, laikantis oficialių kompetentingų institucijų sprendimų ir (ar) taikomų rekomendacijų veiklos organizavimui ir kelionėms** |
| --- | --- | --- |
| Atvejų pavyzdžiai | 2020 m. birželio 7 - 16 d. Plungėje turėjo būti organizuojama tarptautinė mokymo(si) veikla. Dėl veiklos metu taikomų oficialių apribojimų dėl koronaviruso paplitimo, organizacijos nusprendė veiklą organizuoti mišriu būdu:* 5 dienų virtualų mobilumą (nuotoliniu būdu) 2020 m. birželį, kai dar yra taikomi oficialūs apribojimai;
* 5 dienų fizinį mobilumą (įprastu būdu) vėlesniu laikotarpiu, kai jau nebus oficialių apribojimų dėl koronaviruso paplitimo.
 | 2020 m. rugpjūčio 17 – 18 d. Klaipėdoje turėjo būti organizuojamas tarptautinis projekto susitikimas, kuriame turėjo dalyvauti partnerių iš Lietuvos ir Latvijos atstovai. Organizacijos, įsivertinusios, kad nėra oficialių apribojimų keliauti iš Latvijos į Lietuvą ir atgal, dalyviai gali atvykti mažu autobusiuku (išvengiant oro uostų ir kontaktų su didele žmonių grupe), nėra taikoma privaloma saviizoliacija, priėmė sprendimą organizuoti tarptautinį projekto susitikimą įprastu būdu Klaipėdoje, laikantis oficialių kompetentingų institucijų sprendimų ir (ar)rekomendacijų taikomų veiklos organizavimui. |
| **Projekto valdymas ir įgyvendinimas** | Netaikoma. | Fiksuotos normos1 skiriamos už tuos mėnesius, kai organizacijos vykdė veiklą. Pratęsus projektą, projekto valdymui ir įgyvendinimui skiriama suma negali būti didinama, t.y. fiksuotos normos1 skiriamos už tokį patį laikotarpį kaip buvo numatyta pradinėje dotacijos sutartyje (paraiškoje).Teikiant ataskaitą, išlaidų dokumentų pridėti nereikia. |
| **Tarptautiniai projekto susitikimai** | Netaikoma. | Fiksuotos normos1 skiriamos už susitikime dalyvavusius dalyvius.Teikiant ataskaitą reikia pridėti:* dalyvių sąrašą - deklaraciją (su dalyvių parašais, patvirtintas organizacijos teisinio atstovo parašu, nurodant veiklos pavadinimą ir datas, dalyvių vardus ir pavardes, siunčiančios organizacijos pavadinimą ir adresą);
* informacinę medžiagą, kuri buvo pristatoma ir platinama renginio metu.

Išlaidų dokumentų pridėti nereikia. |
| **Intelektiniai produktai** (2018 – 2020 m. finansuotiems projektams)Projekto rezultatai (2021 m. finansuotiems projektams) |  | Fiksuotos normos1 skiriamos už tą laikotarpį, kai buvo kuriami intelektiniai produktai/ projekto rezultatai. Prieš pateikiant ataskaitą, intelektinius produktus/ projekto rezultatus reikia įkelti į rezultatų platformą.Teikiant ataskaitą, išlaidų dokumentų pridėti nereikia.Ataskaitos tikrinimo metu, jei intelektiniai produktai/projekto rezultatai buvo nepabaigti kurti ar jų kokybė prasta, gali būti nuspręsta neskirti fiksuotų normų1 ar skirti tik dalį fiksuotų normų1, kaip nurodyta aukščiau. |
| **Sklaidos renginiai**  | Netaikoma. | Fiksuotos normos1 skiriamos už renginyje dalyvavusius dalyvius (nepriklausančius dotacijos gavėjų organizacijoms ir asocijuotiems partneriams).Ataskaitoje turi būti deklaruota sklaidos renginio išlaidų suma lygi dalyvių skaičiui padaugintam iš sklaidos renginio fiksuotos normos1, skiriamos dalyviams. Teikiant ataskaitą reikia pridėti:* dalyvių sąrašą - deklaraciją (su dalyvių parašais, patvirtintas organizacijos teisinio atstovo parašu, nurodant veiklos pavadinimą ir datas, dalyvių vardus ir pavardes, siunčiančios organizacijos pavadinimą ir adresą);
* renginio darbotvarkę ir informacinę medžiagą, kuri buvo pristatoma ir platinama renginio metu.

Teikiant ataskaitą, išlaidų dokumentų pridėti nereikia. |
| **Tarptautinės mokymo(si) veiklos**  | *Fiksuotos normos1 kelionei skiriamos tik fizinio mobilumo atveju.* *Pragyvenimo išlaidoms skiriama:** Už virtualaus mobilumo laikotarpį: 15% fiksuotos normos1;
* Už fizinio mobilumo laikotarpį: fiksuotos normos1 už veiklos laikotarpį ir kelionės dienas (jei būtina, po vieną kelionės dieną prieš ir po veiklos).

Ataskaitoje turi būti išskiriami virtualaus ir fizinio mobilumo laikotarpiai, deklaruota priklausanti pragyvenimo išlaidų suma. Teikiant ataskaitą reikia pridėti:* *Virtualus mobilumas*: dalyvių sąrašą (sudarytas registracijos metu, tačiau pašalinus nedalyvavusius asmenis; be dalyvių parašų, patvirtintas organizacijos teisinio atstovo, nurodant veiklos pavadinimą ir datas) ir nuotoliniu būdu vykusios veiklos ekrano nuotraukas, kuriose matytųsi vykstanti veikla (pavadinimas, turinys ir pan.), dalyviai ir jų skaičius, data.
* *Fizinis mobilumas*: dalyvių sąrašą - deklaraciją (su dalyvių parašais, patvirtintas organizacijos teisinio atstovo; nurodant veiklos pavadinimą ir datas, vietą, kiekvieno dalyvio atvykimo ir išvykimo datas).

Teikiant ataskaitą, išlaidų dokumentų pridėti nereikia. | Fiksuotos normos1 skiriamos už veikloje dalyvavusius dalyvius.Kol yra taikomi oficialūs apribojimai dėl koronaviruso paplitimo, rekomenduojama įsigyti bilietus su galimybe keisti kelionės datą ar susigrąžinti kelionės išlaidas neįvykus kelionei. Jei tokiu atveju kelionės išlaidos didesnės nei skiriama kelionės fiksuota norma1 pagal atstumą, gali būti padengiama visa kelionės išlaidų suma su sąlyga, kad projektas turi nepanaudoto biudžeto rezervą, pvz. veikloje dalyvavo truputį mažiau dalyvių nei numatyta sutartyje. Įvedant duomenis apie dalyvio mobilumą, reiktų pažymėti *force majeure*, patikslinti kelionės išlaidų sumą ir pridėti kelionės išlaidų dokumentus.Teikiant ataskaitą reikia pridėti dalyvių sąrašą - deklaraciją (su dalyvių parašais, patvirtintas organizacijos teisinio atstovo parašu, nurodant veiklos pavadinimą ir datas, dalyvių vardus ir pavardes). Išlaidų dokumentų pridėti nereikia. |
| **Dalyvių su specialiaisiais poreikiais išlaidos** (2018-2020 m. finansuotiems projektams) | Organizacijos ataskaitos teikimo metu gali prašyti padengti didesnes nei dotacijos sutartyje numatytas dalyvių su specialiaisiais poreikiais išlaidas. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% realių išlaidų). |
| **Išimtinės išlaidos** | Išimtinės išlaidos:* *Virtualus mobilumas*: organizacijos gali perkelti iki 10% lėšų, skirtų biudžeto kategorijoms finansuojamoms fiksuotų normų1 pagrindu, į išimtinių išlaidų eilutę, kad pasidengti nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas (pvz., veiklos laikotarpiui įsigyti specialią virtualių susitikimų programą). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (75% realių išlaidų).
* *Fizinis mobilumas*: organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (75% realių išlaidų; 80% brangių kelionių2 išlaidų).
 | Organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (75% realių išlaidų; 80% brangių kelionių2 išlaidų). |
| **Įtraukties stiprinimo išlaidos** (2021 m. finansuotiems projektams) | * *Virtualus mobilumas*: organizacijos ataskaitos teikimo metu gali prašyti padengti didesnes nei dotacijos sutartyje numatytas dalyvių turinčių mažiau galimybių išlaidas. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% realių išlaidų).
* *Fizinis mobilumas*:
	+ fiksuotos normos1 skiriamos už veikloje dalyvavusius mažiau galimybių turinčius dalyvius; teikiant ataskaitą turi būti pagrįstas šiems dalyviams suteiktas papildomas palaikymas, pridėti susitikimų dalyvių sąrašai;
	+ organizacijos gali prašyti padengti patirtas išlaidas, kurios susijusios su mažiau galimybių turinčių dalyvių dalyvavimu ir jos nedengiamos kitų biudžeto eilučių. Tokiu atveju ataskaitoje reikia deklaruoti patirtas išlaidas ir pateikti išlaidų dokumentus.
 | Fiksuotos normos1 skiriamos už veikloje dalyvavusius mažiau galimybių turinčius dalyvius. Teikiant ataskaitą turi būti pagrįstas šiems dalyviams suteiktas papildomas palaikymas, pridėti susitikimų dalyvių sąrašai.Organizacijos gali prašyti padengti patirtas išlaidas, kurios susijusios su mažiau galimybių turinčių dalyvių dalyvavimu ir jos nedengiamos kitų biudžeto eilučių. Tokiu atveju ataskaitoje reikia deklaruoti patirtas išlaidas ir pateikti išlaidų dokumentus. |